Macan. Andrey Kirillovich Kosolapov (; 2002-yil 6-yanvarda tugʻilgan; MACAN taxallusi bilan mashhurlikka erishgan) – rossiyalik reper va qoʻshiqnavis. 2022 va 2023-yillarda u VK Music platformasi tomonidan yilning eng yaxshi qoʻshiqchisi deb topildi. Hayoti. Andrey Kirillovich Kosolapov 2002-yil 6-yanvarda Rossiyaning Moskva shahrida tugʻildi. Andrey bolaligida musiqa maktabiga qatnadi, lekin bu unga qiziq boʻlmadi. Keyinchalik u Rossiya xalq xoʻjaligi va davlat xizmati akademiyasining huquqshunoslik yoʻnalishiga oʻqishga kirdi. Oʻsmirlik davrida Andrey repga qiziqishni boshladi. Faoliyatini boshlashdan oldin u VKontakte ijtimoiy tarmogʻida „MC Guy Fox“, „Nemo MC“ va „Young Chaser“ taxalluslari ostida treklar chiqardi. Andrey 2019-yilda „Veselyashiy gaz“ treki tufayli muvaffaqiyatga erishdi. Shu bilan birga, u oʻzining „1000 km do mechti“ nomli debyut albomini chiqardi. U xristian diniga eʼtiqod qiladi. Karyerasi. 2021-yil boshida Macan „2002+18“ studiyaviy albomini chiqardi. 2022-yil sentabr oyida „Ostaya v obraze“ qoʻshigʻi Afisha Daily sayti talqiniga koʻra „Rossiyaning oʻsha yozda unutilgan“ eng yaxshi 15 ta xit taronasidan biri deb eʼlon qilindi. 2022-yil dekabr oyida Macan „12“ nomli yangi studiyaviy albomini chiqardi. Ushbu albom VK Music platformasida 15 milliondan ortiq tinglandi. 2022-yil dekabr oyida VK Music platformasi Macanni yilning eng yaxshi qoʻshiqchisi deb eʼlon qildi. 2023-yil dekabr oyida VK Music platformasi yana bir bor Macanni yilning eng yaxshi qoʻshiqchisi deb topdi va uning „12“ nomli albomini yil albomi deb eʼlon qildi.